Ons het die afgelope tyd weer gesien hoe verraaiers lyk toe die sportmanne een vir een op hul een knieg in aanbiddende ootmoed namens die 'arme swart lydendes' van Black Lives Matter (BLM) gaan staan het. Ons moet dalk net eers die definisie van 'n verraaier duidelik maak: dit is iemand wat aan jóu volk behoort. Wanneer hy aan 'n ander volk of ras behoort is hy met optrede soos die ondersteuners van BLM, jou volksvyand. Ons het dus die afgelope weke behoorlik kennis geneem van volksvyande en volksverraaiers, ewe gevaarlik, alhoewel ons die vyand ken en sy optrede verwag, maar wanneer jou eie volksgenote jou volk verraai kom dit telkens weer as 'n skokkende ervaring. Seker daarom dat die land vol manne is wat hulle rugby- en kriekettruie opgeskeur en in die straat gaan hang het vir almal om te sien hoe hulle oor die 'sporthelde' voel. En dit is 'n goeie ding, dié oë wat oopgegaan het sodat daar moontlik in die toekoms nie meer 'n afgod van die sport in ons land gemaak sal word nie – juis die ding wat ons volksvyande gebruik om ons volksgenote besig te hou terwyl hulle op die werklike oorlogsveld ons ondergang bewerk.
Verraaiers was nog altyd met ons.
Ons volk het deur alle tye 'n groot skoot van hulle in ons midde gehad wat die oorsaak was vir baie pyn en lyding vir ons Boere van destyds. Luidens amptelike Britse verslae was daar 5 464 voormalige burgers die dag na Vredesluiting op 1 Junie 1902 in Britse millitêre diens. As in ag geneem word dat daar maar sowat 17 000 Bittereinders was, lyk dit asof die getal Bittereinders in getalle oortref was deur die joiners en hensoppers, 'n posisie wat ons vandag weer beleef. Ons behoort ook net so onsteld te wees oor die verwerplikheid van verraad soos wat ons voorouers was. As die geleentheid hom vandag voorgedoen het sou ons die verraaiers graag voor 'n vuurpeleton wou laat sterf want wanneer 'n volk nie eers meer bereid is om sy verraaiers aan die man te bring nie, is daar geen hoop vir daardie volk nie. Vir die Boere van destyds was verraad teen die Afrikanervolk 'n Judassonde omdat die Bybel hulle geleer het verraad is verwerplik. As ons die Woord van God weer ernstig opneem sal ons ook besef hoe veragtelik verraad werklik is en dat God dit haat soos wat hy omkopery en ander sondes haat.
Johanna Brandt het na die verraaiers as "Judasboeren" verwys. 'n Sekere genl. Ben Bouwer het soos volg na hulle verwys:
Eugene Marais, die bekende volksdigter, het as volg na hulle verwys:
Roland Schikkerling het na hulle verwys as 'n eerlose gespuis wat vir ewig gebrandmerk is en ook as 'n veragtelike gespuis.